שיחה:נידוני קהיר

message: בערך מצוין כי 13 מחברי החוליה נתפסו, אך בתיאור גורלם מפורטים רק 11 (בינט, שנים שהוצאו להורג, שישה שנאסרו ושניים שזוכו). האם המספר 13 הוא נכון? אם כן, מה עלה בגורלם של השניים האחרים? מבב - שיחה 23:19, 16 בדצמבר 2019 (IST)
replies: text: תהיתי תהייה דומה ונראה לי שמצאתי לה תשובה, ונכנסתי לכאן כדי לכתוב לגבי זה, וראיתי ש@מבב הקדים אותי בארבע שנים עם אותה השאלה.

text: במצגת של אורי איתיאל שמקושרת מהקישורים החיצוניים, שקף 11 מביא את כתב האישום, מתוך ספרו של אביעזר גולן, "מבצע סוזאנה", עמ' 164-165.

text: לפי המקור הזה, אכן רק 11 נלכדו. שני חברי החוליה הנוספים היו אברהם דר ואברי אלעד, שנשפטו שלא בפניהם (ומופיעים גם הם בכתב האישום). לכן האמירה שכתובה בערך על כך ש-13 נלכדו, שגויה להבנתי.

text: בשקף 5 במצגת נכתב שאדם נוסף, יוסף קרמונה, נעצר בטעות, ולא היה חלק מהחוליה; נטען שהתאבד במעצר, אולי מת בעקבות העינויים במהלך החקירה. בכל אופן הוא לא מופיע בכתב האישום הזה וכנראה לא נספר ב-13. מקס בינט, שבמקור לא היה חלק מהחוליה, אבל היה איתה בקשר ונעצר כשהם נעצרו, כן מופיע כאחד מה-13 בכתב האישום.

text: ע"פ המצגת, זה היה גורלם של 13 הנידונים:

text: *אברהם דר ואברי אלעד (מפעילי הרשת) - נידונו למוות שלא בפניהם, לא היו בידי המצרים. אברי אלעד נחשד בהסגרת הרשת למצרים אבל נשפט בארץ על עברות קלות יותר מחוסר ראיות, ונידון ל-12 שנות מאסר.

text: *מקס בינט - התאבד ערב מתן עדותו.

text: *משה מרזוק ושמואל עזר - נידונו למוות.

text: *ויקטור לוי ופיליפ נתנזון - נידונו למאסר עולם.

text: *רוברט דסה ומרסל ניניו - נידונו ל-15 שנים.

text: *מאיר זפרן ומאיר מיוחס - נידונו ל-7 שנים.

text: *ציזאר כהן ואלי נעים - שוחררו.

text: לוי, נתנזון, דסה וניניו, הארבעה שעדיין היו בכלא ב-1968, שוחררו בעיסקת חילופי שבויים עם מצרים בעקבות מלחמת ששת הימים. גם זה לא לגמרי ברור מהכתוב בערך (כתוב "אחדים", לא ברור שלא נשארו עוד בכלא). לגבי הנקודה האחרונה הזו דיווחו לאחרונה דרך הכלי לדיווח על טעויות.

text: אני מעוניין לערוך קלות את הערך כדי לשקף טוב יותר את הנתונים האלה. אשמח לחוות דעתם של , מקווה שאתם בעלי הידע הנכונים לתייג כאן (מוזמנים לתייג מי שנראה לכם רלוונטי).

text: תודה רבה! ‏E L Yekutiel‏ - שיחה 00:38, 16 באוגוסט 2023 (IDT)
replies: text: :E L Yekutiel, בהנחה שמה שכתבת מתבסס על מקורות, אתה בהחלט מוזמן להוסיף לערך את המידע. פוליתיאורי - שיחה 00:46, 20 באוגוסט 2023 (IDT)
replies: text: ::בסדר גמור, אעשה זאת (אם כי ייקח לי קצת זמן להגיע לזה). תודה רבה @Politheory1983!

text: ::כשמדובר בעריכות לא זניחות, במיוחד כאלה שמשנות מידע שקיים בערך, אני נוטה להיות זהיר (ולא מספיק נועז...), שמא מה שכתוב כרגע בערך נכתב גם הוא בהתאם למקורות אחרים, ואני מעדיף לוודא שיש תמיכה (או לפחות שאין התנגדות) של עורכים רלוונטיים לשינוי המוצע לפני שאני מבצע אותו. ‏E L Yekutiel‏ - שיחה 09:47, 20 באוגוסט 2023 (IDT)
replies: text: :::בסדר. אני מעריך את הזהירות שלך . פוליתיאורי - שיחה 17:17, 20 באוגוסט 2023 (IDT)
replies: text: ::::אחרי עיכוב קל... . ‏E L Yekutiel‏ - שיחה 15:19, 25 באוגוסט 2023 (IDT)
thread_title: גורלם של 13 חברי החוליה

message: לכמה שנים הוא נידון וכמה ישב? 2A02:3038:400:226E:15F8:CE1F:BFCC:3BBB 11:08, 19 באוגוסט 2023 (IDT)
replies: text: ממה שאני מבין מהכתוב בערך אברי אלעד, הוא נשפט ל-12 שנים וערער לעליון, שדחה את הערעור אבל קיצר את העונש ל-10 שנים, אותן אכן ריצה (הזמן נספר ממעצרו באמצע 1957). בקשות שלו לניכוי שליש מתקופת מאסרו נדחו, למרות שביתות רעב שלו. וידאתי את רוב הפרטים שכתבתי עכשיו במקורות של הערך ההוא.

text: אדייק את מה שכתבתי בפיסקה הקודמת בנושא זה כשאכניס לערך. תודה רבה! ‏E L Yekutiel‏ - שיחה 09:55, 20 באוגוסט 2023 (IDT)
thread_title:  אברי אלעד 

message: :דיווח מהדף ויקיפדיה:דיווח על טעויות
על פי עובדה כל חברי המחלקה שהיו במאסר במצרים שוחררו בשנת 1968 ולא אחדים מהם
replies: text: אחדים מהשותפים לעסק הביש, שישבו במאסר במצרים… —-חלק שוחררו קודם
replies: text: :לאלמוני הראשון: אתה צודק. לאלמוני השני: גם אתה צודק, אבל הניסוח שבערך בהחלט עלול להתפרש אחרת ורצוי לשפרו. כתבתי על זה ועל נושא נוסף בדף השיחה. ‏E L Yekutiel‏ - שיחה 08:32, 16 באוגוסט 2023 (IDT)
thread_title:  דיווח שאורכב ב-20 באוגוסט 2023